สมเด็จพระเจ้าอยู่หัว ทรงห่วงใยราษฎร ทรงพระกรุณาโปรดเกล้าฯ ให้องคมนตรีและมูลนิธิราชประชานุเคราะห์ ในพระบรมราชูปถัมภ์ เชิญสิ่งของพระราชทานมอบแก่ผู้ประสบวาตภัยจังหวัดสงขลา
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงห่วงใยราษฎรที่ได้รับผลกระทบจากพายุโซนร้อน “ปาบึก” ทรงพระกรุณาโปรดเกล้าโปรดกระหม่อม ให้องคมนตรีและมูลนิธิราชประชานุเคราะห์ ในพระบรมราชูปถัมภ์ เชิญสิ่งของพระราชทานมอบแก่ผู้ประสบวาตภัยจังหวัดสงขลาสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงห่วงใยราษฎรที่ได้รับผลกระทบจากพายุโซนร้อน “ปาบึก” ทรงพระกรุณาโปรดเกล้าโปรดกระหม่อม ให้พลเอก เฉลิมชัย สิทธิสาท องคมนตรี ร่วมกับมูลนิธิราชประชานุเคราะห์ ในพระบรมราชูปถัมภ์ เชิญสิ่งของพระราชทาน มอบแก่ผู้ประสบวาตภัยจังหวัดสงขลา พื้นที่อำเภอสทิงพระ จำนวน 1,000 ชุด ในช่วงเช้า ที่หอประชุมรัตนโกสินทร์ ภายในที่ว่าการอำเภอสทิงพระ จังหวัดสงขลา ส่วนในช่วงบ่ายลงพื้นที่อำเภอระโนด มอบสิ่งของพระราชทานอีกจำนวน 1,000 ชุด  เพื่อเป็นขวัญกำลังใจให้แก่ประชาชนผู้ประสบภัย พลเอก เฉลิมชัย สิทธิสาท องคมนตรี รับฟังบรรยายสรุปจากนายวีรนันทน์ เพ็งจันทร์ ผู้ว่าราชการจังหวัดสงขลา และหน่วยงานที่เกี่ยวข้อง ถึงปัญหาข้อมูลผลกระทบ ที่ส่งผลต่อความเดือดร้อนของพี่น้องประชาชนในพื้นที่ประสบภัย เพื่อหาแนวทางในการช่วยเหลืออย่างเร่งด่วน พร้อมได้เชิญพระราชกระแสความห่วงใย สมเด็จพระเจ้าอยู่หัวมหาวชิราลงกรณ บดินทรเทพยวรางกูร กล่าวกับราษฎรที่ประสบภัยให้ทราบถึงความเมตตาห่วงใย สร้างความปลื้มปิติให้กับผู้ประสบภัยเป็นอย่างมาก ทุกคนต่างสำนึกในพระมหากรุณาธิคุณหาที่สุดมิได้ สำหรับพื้นที่อำเภอสทิงพระ ได้รับผลกระทบจากพายุโซนร้อน “ปาบึก” ตั้งแต่วันที่ 3 มกราคม 2562 ส่งผลให้เกิดวาตภัย คลื่นลมแรง คลื่นซัดชายฝั่ง น้ำไหลหลากน้ำท่วมขังในที่ลุ่ม ทำให้บ้านเรือน ทรัพย์สิน พื้นที่การเกษตรของราษฎร และสิ่งสาธารณประโยชน์ได้รับความเสียหาย ครอบคลุมพื้นที่ 11 ตำบล 79 หมู่บ้าน ราษฎรได้รับความเดือดร้อน 1,591 คน 515 ครัวเรือน ซึ่งขณะนี้ทุกภาคส่วนเร่งให้ความช่วยเหลืออย่างต่อเนื่องนอกจากนี้ ภายในบริเวณพิธีมอบสิ่งของพระราชทานได้จัดให้มีหน่วยสาธารณสุขเคลื่อนที่ของอำเภอสทิงพระ และมีหน่วยพระราชทานเครื่องอุปโภคบริโภคแก่ผู้ประสบวาตภัย โดยมีจิตอาสา “เราทำความ ดี ด้วยหัวใจ” คอยอำนวยความสะดวกให้กับประชาชนอีกด้วย